SIUDAD TI SAN FERNANDO, La Union, Hulyo 17 (PIA) — Babaen ti Student Grants-in-Aid Program for Poverty Alleviation (SGPPA) a programa iti Department of Social Welfare and Development (DSWD), agarup tallo-pulo ket siyam a marigrigat nga estudyante ti nairaman iti Pantawid Pamilyang Pilipino Program (4Ps) benipisaryo ditoy La Union.
Ti SGPPA ket gandatenda a makaited ti pinansyal a pagkasapulan para kadagiti marigrigat a miembro ti 4Ps tapno matulunganda a makalung-aw ti panagbiagda, kuna ni Allan O. Lulu, information officer ti DSWD.
Daytoy ket mapaadu ti bilang dagiti makapagturpos ti kolegio tapno kasta umadu met ti gundaway a maaddaan ti trabaho ken makalung-aw ti panagbiagda,
Masapul a ti maysa nga aplikante ket nakapagturpos ti hayskul, addaan ti tawen a 30 ken nakasagpat kadagiti kasapulan tapno makastrek ti kolegio a kas ti entrance exam.
Dagiti mapili nga iskolar ket makaawatda ti P60,000 kada bulan wenno P30,000 kada semestre tapno maaramatda a pangbayad ti “tuition fee” ken kadagiti dadduma a pakasapulanda. Masapul pay a dagiti iskolar ket makaalada ti nangato a grado.
Ditoy La Union, ti Don Mariano Memorial State University (DMMMSU) ditoy siudad ti San Fernando laeng ti mabalin a pagenrolan dagiti iskolar, kuna ti DSWD.
Mabalinda laeng a mangala ti kurso a kas ti information technology, agriculture ken related arts, education, engineering, health ken services, arts ken humanities, atmospheric science ken environmental science. (ANL/EMR-PIA1 La Union)
GIST– Thirty nine college students, who are recipients of the Pantawid Pamilyang Pilipino Program (4Ps) in La Union, are qualified as scholars for the Student Grants-in-Aid Program for Poverty Alleviation (SGPPA) of the Department of Social Welfare and Development (DSWD1).
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn